Document ID: 31981R2731

KOMISSION ASETUS (ETY) N:o 2731/81,
annettu 14 päivänä syyskuuta 1981,
maito- ja maitotuotealaa koskevista jäsenvaltioiden ja komission välisistä tiedonannoista annetun asetuksen (ETY) N:o 210/69 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(), sellaisena kuin se on viimeksi muutettuna Kreikan liittymisasiakirjalla, ja erityisesti sen 28 artiklan,
sekä katsoo, että
asetuksen (ETY) N:o 210/69(), sellaisena kuin se on viimeksi muutettuna asetuksella (ETY) N:o 2826/80(), 6 artikla koskee jäsenvaltioiden komissiolle toimitettavia tiedonantoja sellaisesta viennistä, josta vaaditaan vientitodistus; maito- ja maitotuotealan tuonti- ja vientitodistusten soveltamista koskevan järjestelmän ja tukien ennakkovahvistusjärjestelmän soveltamista koskevista erityisistä säännöistä annetun komission asetuksen (ETY) N:o 2729/81() koonnelman vuoksi on syytä mukauttaa asiasta annettuja tiedonantoja koskevaa järjestelmää ottaen huomioon asiasta saatu kokemus; kolmansien viejämaiden avointen tarjouskilpailujen osalta on tarpeen säätää lisätietojen toimittamisesta komission asetuksen (ETY) N:o 3183/80() 43 artiklan 5 kohdassa tarkoitettujen tietojen lisäksi,
olisi suotavaa tarkastaa samanaikaisesti myös asetuksen (ETY) N:o 210/69 5 artiklan säännöksiä tiedonantojärjestelmän parantamiseksi erityisesti yhteisössä ja yhteisöön kohdistuvassa tuonnissa käytössä olevien hintojen osalta; edellä mainitun asetuksen 5 a artiklassa tarkoitettuja tuontitodistuksia koskevia tietoja koskevat säännökset voidaan toisaalta muuttaa joustavammiksi, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 210/69 5, 5 a ja 6 artikla seuraavasti:
"5 artikla
1. Jäsenvaltiot toimittavat komissiolle sähkeellä:
a) kunkin viikon torstaihin mennessä liitteessä tarkoitettujen tuotteiden osalta alueellaan käytössä olevat (verottomat) hinnat sekä täsmennyksen siitä, missä kaupan pitämisen vaiheessa hintoja sovelletaan,
b) kunkin kuukauden 10 ja 25 päivään mennessä asetuksen (ETY) N:o 2915/79 liitteessä I tarkoitettujen johtotuotteiden osalta viimeisimmät tiedossa olevat seuraavat hinnat sekä täsmennys tuotteiden alkuperästä ja kyseisistä määristä:
- tarjoushinnat vapaasti rajalla yhteisöön tuonnin perusteella,
- käytössä olevat hinnat vapaasti rajalla yhteisöön tuonnissa,
- käytössä olevat hinnat kolmansiin maihin tuonnissa muista kolmansista maista peräisin oleville tuotteille;
c) kunkin kuukauden 25 päivään mennessä kaseiinille ja kaseinaateille maailmanmarkkinoilla ja yhteisössä viimeisimmät käytössä olevat hinnat sekä täsmennyksen niiden kaupan pitämisen vaiheesta.
2. Jäsenvaltiot toteuttavat tarvittavat toimenpiteet, jotta ne saisivat mahdollisimman ajankohtaisia, edustavia, totuudenmukaisia ja täydellisiä tietoja yhteisössä käytössä olevia hintoja koskevien tiedonantojen osalta.
5 a artikla
Jos tietylle määrälle yhtä asetuksen (ETY) N:o 804/68 1 artiklassa tarkoitetuista tuotteista on pyydetty yhtä tai useampaa tuontitodistusta ja tätä määrää voidaan pitää yleiseen tasoon verrattuna epätavallisen korkeana, kyseinen jäsenvaltio tiedottaa asiasta komissiolle teleksillä mahdollisimman nopeasti täsmentäen kyseisten tuotteiden määrät ja alkuperän.
6 artikla
1. Jäsenvaltiot ilmoittavat komissiolle teleksillä kunakin työpäivänä kello 18 mennessä asetuksen (ETY) N:o 804/68 1 artiklassa tarkoitettujen tuotteiden osalta ne määrät, joista on jätetty vientitodistushakemus tiedonannon päivänä asetuksen (ETY) N:o 3183/80 14 artiklan mukaisesti, tuoteluokittain ja ilmoittamalla tuoteluokkien koodinumerot sellaisina kuin ne ovat sellaisenaan vietävän maidon ja maitotuotteiden tuen vahvistamisesta annetuissa asetuksissa.
Yhteisen tullitariffin alanimikkeeseen 04.02 A II b ja nimikkeeseen 04.03 kuuluvien tuotteiden vientitodistuksia koskevissa tiedonannoissa erotetaan asetuksen (ETY) N:o 2729/81 4 artiklan 1 kohdassa tarkoitetut ja 4 artiklan 2 kohdassa tarkoitetut vientitodistukset (huolimatta siitä, sisältävätkö ne ennalta vahvistetun tuen).
Yhteisen tullitariffin alanimikkeeseen 04.02 A II b ja nimikkeeseen 04.03 kuuluvien tuotteiden edellä alakohdissa tarkoitettuja tietoja koskevissa tiedonannoissa jäsenvaltiot ilmoittavat:
a) asetuksen (ETY) N:o 2729/81 4 artiklan 3 kohdan mukaisesti vientitodistushakemuksen kohdan 13 määräpaikan
sekä
b) määrän tai määrät kutakin määräpaikkaa kohti.
2. Asetuksen (ETY) N:o 2729/81 6 artiklan 1 kohdassa tarkoitetut vientitodistukset eivät kuulu tiedonantojen piiriin.
3. Jos asetuksen (ETY) N:o 2729/81 14 artiklan mukaiseen tarjouskilpailuun osallistuva viejä on pyytänyt vientitodistuksen, jäsenvaltion on toimitettava viipymättä komissiolle asetuksen (ETY) N:o 3183/80 43 artiklan 3 ja 5 kohdassa tarkoitettujen tietojen lisäksi:
- tieto siitä määrästä, jolle viejä on hakenut todistusta,
- tieto tarjouskilpailussa säädetystä kauppatavaran toimitusajasta.
Jos kaksi tai useampi viejä osallistuu samaan tarjouskilpailuun, tiedonannossa erotetaan kunkin kyseisen tarjouskilpailun yhteydessä tehty todistushakemus.
4. Jos yksi tai useampi tarjouskilpailun yhteydessä vientitodistushakemuksen tehnyt viejä on tarjouskilpailun voittaja, todistus toimittanut jäsenvaltio ilmoittaa viipymättä komissiolle seuraavat tiedot:
- kunkin tarjouskilpailun voittaneen viejän tuote ja sen määrä (ilmoittamalla 1 kohdan ensimmäisessä alakohdassa tarkoitettu koodinumero) sekä täsmennys todistuksen myöntävästä viranomaisesta ja kyseiseen tarjouskilpailuun tehtävien tarjousten esittämisen viimeisestä päivämäärästä,
- kyseisen vientitodistuksen tai luvan voimassaoloaika sekä ennalta vahvistetun tuen määrä.
5. Jäsenvaltiot ilmoittavat viipymättä komissiolle ne määrät ja tuotteet (ilmoittamalla 1 kohdan ensimmäisessä alakohdassa tarkoitettu koodinumero), joiden vientitodistukset ovat aiheettomia, koska niiden hakijat eivät ole tarjouskilpailun voittajia sekä täsmentävät kyseiseen tarjouskilpailuun ja kyseiselle todistuksen myöntävälle viranomaiselle tehtävien tarjousten esittämisen viimeisen päivämäärän."
2 artikla
Korvataan asetuksen (ETY) N:o 210/69 liitteen viittaus 5 artiklan 1 kohdan b alakohtaan viittauksella 5 artiklan 1 kohdan a alakohtaan.
3 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä marraskuuta 1981.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 14 päivänä syyskuuta 1981.

Labels: 12
18
17
15